|  |
| --- |
| **Analýza vplyvov na podnikateľské prostredie**  **(vrátane testu MSP)** |
| **Materiál bude mať vplyv s ohľadom na veľkostnú kategóriu podnikov:** |
| |  |  | | --- | --- | | ☐ | **iba na MSP (0 - 249 zamestnancov)** | | ☐ | **iba na veľké podniky (250 a viac zamestnancov)** | | x | **na všetky kategórie podnikov** | |
| **3.1 Dotknuté podnikateľské subjekty**  - **z toho MSP** |
| *Uveďte, aké podnikateľské subjekty budú predkladaným návrhom ovplyvnené.*  *Aký je ich počet?*   Poisťovňa, poisťovňa z iného členského štátu a pobočka zahraničnej poisťovne (31 subjektov) |
|  |
| **3.2 Vyhodnotenie konzultácií**  - **z toho MSP** |
| *Uveďte, akou formou (verejné alebo cielené konzultácie a prečo) a s kým bol návrh konzultovaný.*  *Ako dlho trvali konzultácie?*  *Uveďte hlavné body konzultácií a výsledky konzultácií.* |
| Predkladateľ požiadal v súlade s bodom 5.8. Jednotnej metodiky na posudzovanie vybraných vplyvov (schválená uznesením vlády SR č. 24 zo 14. januára 2015 v znení uznesenia vlády SR uznesenia vlády SR č. 513 zo 16. septembra 2015 a uznesenia vlády SR č. 76 z 24. februára 2016) o konzultáciu  legislatívneho návrhu zákona, ktorým sa dopĺňa zákon č. 39/2015 Z. z. o poisťovníctve a o zmene a doplnení niektorých zákonov v znení neskorších predpisov a ktorým sa dopĺňa zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov, ku ktorému bola zverejnená predbežná informácia pod č. PI/2016/97, v rámci doby trvania konzultácie, ktorú sme navrhli do 29. júla 2016. Išlo o 36 subjektov. Žiadny z oslovených subjektov nenamietal navrhovanú lehotu. K predmetnej predbežnej informácii sa písomne vyjadrili nasledovné subjekty:   * Klub 500, * Podnikateľská aliancia Slovenska, * Slovenská banková asociácia, * Republiková únia zamestnávateľov.   O osobnú konzultáciu prejavili záujem nasledovné z oslovených subjektov.   * Klub 500   Mimo oslovených subjektov prejavili záujem o osobnú konzultáciu:   * Národná banka Slovenska * Slovenská asociácia poisťovní.   Uvedené konzultácie sa uskutočnili formou osobných rokovaní.  Slovenská asociácia poisťovní vyjadrila nesúhlas s navrhovanými zmenami, nakoľko ide o nepriame, skryté zdaňovanie vo forme takzvanej odvodovej povinnosti určenej ako časť prijatého poistného alebo výnosov bez zohľadnenia príslušných nákladov v súlade so zákonom o dani z príjmov.  Klub 500 nesúhlasí s navrhovaným rozšírením odvodovej povinnosti na všetky odvetvia neživotného poistenia, ani s rozšírení subjektov, ktorým je tento odvod určený z pohľadu negatívneho dopadu na podnikateľské prostredie.  Zároveň sa k predbežnej informácii k návrhu predmetného zákona vyjadrili Podnikateľská aliancia Slovenska a Slovenská banková asociácia. Všetky pripomienky subjektov sme vzali na vedomie a prijali sme rozhodnutie uplatniť pripomienky v ďalšom legislatívnom procese.  Republiková únia zamestnávateľov nesúhlasí s iniciatívou MF SR zaviesť nepriame, skryté zdaňovanie vo forme takzvanej odvodovej povinnosti. |
| **3.3 Náklady regulácie**  - **z toho MSP** |
| ***3.3.1 Priame finančné náklady***  *Dochádza k zvýšeniu/zníženiu priamych finančných nákladov (poplatky, odvody, dane clá...)? Ak áno, popíšte a vyčíslite ich. Uveďte tiež spôsob ich výpočtu.* |
| V súčasnosti je sadzba odvodu vo výške 8 % z prijatého poistného z poistenia z povinného zmluvného poistenia zodpovednosti za škodu spôsobenú prevádzkou motorového vozidla.  Navrhovanou právnou úpravou sa rozširuje odvod 8 % z prijatého poistného aj na ostatné odvetvia neživotného poistenia uvedené v časti A prílohy č. 1 k zákonu, čo predstavuje sumu vo výške 55,6 mil. eur.  Sumou 55,6 mil. Eur/rok bude zaťažený poistný sektor. Potenciálne sekundárne vplyvy na podnikateľské prostredie sa nedajú kvantifikovať, nakoľko nevieme, či skutočne dôjde k navýšeniu cien poistného, z dôvodu veľkej konkurencie na slovenskom poistnom trhu, ktorá môže tlmiť prípadné snahy o zvyšovanie poistného, takže môže dôjsť k zvýšeniu poistného ale v podstatne nižšej miere.  Uvedená suma 55,6 mil. Eur predstavuje 8 % z celkového prijatého poistného v odvetviach neživotného poistenia, po odrátaní už odvádzaných 8 % z prijatého poistného v odvetví povinného zmluvného poistenia zodpovednosti za škodu spôsobenú prevádzkou motorového vozidla. |
| ***3.3.2 Nepriame finančné náklady***  *Vyžaduje si predkladaný návrh dodatočné náklady na nákup tovarov alebo služieb? Zvyšuje predkladaný návrh náklady súvisiace so zamestnávaním? Ak áno, popíšte a vyčíslite ich. Uveďte tiež spôsob ich výpočtu.* |
| Nevyžaduje, nezvyšuje. |
| ***3.3.3 Administratívne náklady***  *Dochádza k zavedeniu nových informačných povinností alebo odstráneniu, príp. úprave existujúcich informačných povinností? (napr. zmena požadovaných dát, zmena frekvencie reportovania, zmena formy predkladania a pod.) Ak áno, popíšte a vyčíslite administratívne náklady. Uveďte tiež spôsob ich výpočtu.* |
| Zavádza sa štvrťročná frekvencia odvodu časti poistného. Tieto zmeny predstavujú zvýšenie administratívnych nákladov poistného sektora o 1 618 Eur. Ďalšie dodatočné náklady nie je možné vyčísliť na základe aktuálne dostupných údajov. |
| ***3.3.4 Súhrnná tabuľka nákladov regulácie***   |  |  |  | | --- | --- | --- | |  | *Náklady na 1 podnikateľa* | *Náklady na celé podnikateľské prostredie* | | *Priame finančné náklady* | *Stanovuje sa podľa podielu na poistnom trhu* | *55,6 mil. Sk* | | *Nepriame finančné náklady* | *0* | *0* | | *Administratívne náklady* | *52* | *1 618* | | ***Celkové náklady regulácie*** | *podľa podielu na trhu neživotného poistenia plus52 Eur* | ***55 601 618*** | |
| **3.4 Konkurencieschopnosť a správanie sa podnikov na trhu**  - **z toho MSP** |
| *Dochádza k vytvoreniu bariér pre vstup na trh pre nových dodávateľov alebo poskytovateľov služieb? Bude mať navrhovaná zmena za následok prísnejšiu reguláciu správania sa niektorých podnikov? Bude sa s niektorými podnikmi alebo produktmi zaobchádzať v porovnateľnej situácii rôzne (špeciálne režimy pre mikro, malé a stredné podniky tzv. MSP)? Ak áno, popíšte.*  *Aký vplyv bude mať navrhovaná zmena na obchodné bariéry? Bude mať vplyv na vyvolanie cezhraničných investícií (príliv /odliv zahraničných investícií resp. uplatnenie slovenských podnikov na zahraničných trhoch)? Ak áno, popíšte.*  *Ako ovplyvní cenu alebo dostupnosť základných zdrojov (suroviny, mechanizmy, pracovná sila, energie atď.)?*  *Ovplyvňuje prístup k financiám? Ak áno, ako?* |
|  |
| **3.5 Inovácie**  - **z toho MSP** |
| *Uveďte, ako podporuje navrhovaná zmena inovácie.*  *Zjednodušuje uvedenie alebo rozšírenie nových výrobných metód, technológií a výrobkov na trh?*  *Uveďte, ako vplýva navrhovaná zmena na jednotlivé práva duševného vlastníctva (napr. patenty, ochranné známky, autorské práva, vlastníctvo know-how).*  *Podporuje vyššiu efektivitu výroby/využívania zdrojov? Ak áno, ako?*  *Vytvorí zmena nové pracovné miesta pre zamestnancov výskumu a vývoja v SR?* |
|  |